Kom ons Kliek - Lidprofiel: Moemfie
51 – Bela-Bela (Warmbad) (Rooiberg), Limpopo, Suid-Afrika
Bosveldnooi soek maat met Boerehart.
Bela-Bela (Warmbad) (Rooiberg), Limpopo, Suid-Afrika
Ek is 'n stil en rustige persoon wat glo dat ek nou lank genoeg alleen was en benodig 'n sielsmaat. Christus kom eerste in my lewe en hoe morele standaarde en waardes is nie- onderhandelbaar. Graag wil ek iemand spesiaal laat voel en dit ook wees vir iemand anders. My familie is vir my baie belangrik, maar ouers en broers maak nie op vir 'n maatjie nie. Ek het al die voorreg gehad om wyd te reis en oorsee te werk.
Ek is 'n Verpleegkundige en werk tans as Vroedvrou by 'n Staatshospitaal op 'n ander dorp as waar ek bly. Tuis geniet ek die natuurskoon van ons pragtige tuin en speel met my worshondjies. Ek lees graag en is dol oor kosmaak. Hou nie juis van die ander aspekte van huiswerk nie! Ek kyk na selektiewe TV programme. Kry juis kans vir sport nie, maar geniet swem en perdry baie. Is baie betrokke by kerkaktiwiteite en gemeenskapswerk.
Ek is nou nie juis 'n skoonheid nie, maar ek behoort darem nie iemand skrik te maak as hulle my skielik in die donker raakloop nie.
My vriende beskou my as 'n stlllerige mens wat baie omgee vir ander en graag help waar ek kan.
Ek hou van ligte klassieke musiek, lekker luisterliedjies en ABBA is my gunsteling groep.
Vir my is eerlikheid, toewyding, openhartigheid en getrouheid in 'n verhouding baie belangrik. Ek is weet wat belangrik is in die lewe en wil graag my passie vir die lewe met iemand spesiaal deel.
Ek sou graag 'n maat wou he met wie ek lekker kan kuier en wat vir my kan lief wees soos ek is. Hy moet my maat wees en eerlik en openhartig wees. Hy moet ook 'n wedergebore Christen wees. Hy moet baie lief wees vir diere en verkieslik worshonde se streke verstaan. Terwyl hy sport kyk, sal ek by hom sit en saam kyk of iets lees. dit sal heerlik wees om saam met hom te gaan swem en in die natuur te gaan stap. Ek sou graag wou he dat hy teen die tyd weet wat hy in die lewe wil he en wat hy moet doen om dit te bereik. Hy moet 'n positiewe en optimistiese mens wees met 'n goeie sin vir humor. Op my ouderdom sal dit gaaf wees om nie met kansvatters tyd te mors nie, en eerder te kan konsentreer op iemand wat ander se gevoelens respekteer. My ideale aandjie uit sal 'n ete vir 2 wees by 'n goeie restaurant (nie noodwendig duur nie!), gevolg deur 'n rustige kuiertjie saam.
Moemfie het nog nie enige aanbevelings van vriende af nie.
'n Fliek; 'n Musiekkonsert; 'n Piekniek in die park; Aandete by 'n restaurant; Uitgaan vir dans; Teater toe gaan; Stap op die strand
Fiksie; Gruwelverhale; Misdaad; Romanse; Speurverhale
Drama; Riller; Romanties
Fotografie; Houtwerk; Inkopies; Internetbesoeke; Kookkuns; Lees; Motorherstelwerk; Naaldwerk; Skilder; Tuinmaak